Dispreț total față de cetățeni. Un primar din Prahova a fost înregistrat când îi înjură pe localnici.
Reporterii unui ziar local spun că l-au înregistrat pe primarul din Brebu. Limbajul este urât și îi vizează pe localnici. Înregistrările fac furori pe internet.
Proaspăt reales pentru al treilea mandat, primarul din Brebu, județul Prahova, e subiectul unui scandal uriaș.Reporterii unei publicații locale se laudă că l-au înregistrat pe ascuns pe Adrian Ungureanu, cum vorbește despre localnici și despre planurile lui. Limbajul e atât de liber încât nu poate fi reprodus.Dialogul ar fi fost înregistrat înainte de alegerile de la Brebu, câștigate de Adrian Ungureanu. Este același primar despre care, în 2017, presa scria ca își plănuise o vacanță 45.000 de lei, plătită de Consiliul Local.Ungureanu urma să viziteze atunci Las Vegas, Miami și Flordia, alături de un inspector și doi consilieri, pentru un act administrativ. Când informația a ajuns în presă, primarul a anulat vacanța.